Document ID: /roh_data/filtered/fineweb-2-filterrobots_roh.jsonl.gz/62411

Annunzia/arriv partenari/a burgheis digl exteriur
La vischnaunca Ilanz/Glion selegra d'astgar beneventar Vus en Vies niev domicil.
L'annunzia ha da succeder enteifer 14 dis dapi la partenza. Nus supplichein Vus da vegnir sperasvi al spurtegl persunalmein cun ils suandonts documents:
- passaport valeivel (burgheis digl EG/EFTA era lubientscha persunala)
- lubientscha da jasters ni fotografia da pass
- mussament stan da persunas (stadi civil)
- copia dalla polissa dalla cassa da malsauns
- copia dil contract d'affittaziun
Partis Vus sco burgheis digl EG/EFTA per luvrar en Svizra ed obtenis ina lubientscha da dimora, stueis Vus s'annunziar avon l'entrada dalla plazza tier la controlla da habitonts. Vinavon stueis Vus emplenir ora il formular A1. Bardiglieis Vus naven d'in cantun svizzer ni digl exteriur a Glion ed essas buca burgheis digl EG/EFTA, stueis Vus emplenir ora il formular B1.
La taxa d'annunzia digl Uffeci per migraziun e dretg civil dil Grischun e dalla vischnaunca ei da pagar bar al spurtegl a caschun dalla retratga da Vossa lubientscha.
Eis ei per Vus nunpusseivel da s'annunziar tier nus duront nies temps da spurtegl, supplichein nus Vus d'emplenir ora il formular cheusut e da tarmetter a nus ils documents cun posta.